6.4.2022.
HR
Službeni list Europske unije
C 152/115
odbitaka, propast jednog sanacijskog subjekta u grupi GSV institucije dovela bi do gubitaka u drugim sanacijskim subjektima te grupe, a time i do smanjenja kapaciteta tih sanacijskih subjekata za apsorpciju gubitaka i dokapitalizaciju.
3.3.4.
Razmatranje društava kćeri s poslovnim nastanom izvan Unije.
Članak 12.a i članak 72.e stavak 4.
CRR-a ne obuhvaćaju izričito društva kćeri koja se nalaze u trećoj zemlji.
Stoga možda neće biti moguće da bankarske grupe u EU-u s globalnom strategijom sanacije s višestrukim točkama pristupanja uzmu u obzir društva kćeri s poslovnim nastanom izvan Unije.
3.3.5.
Objašnjenja prihvatljivosti dužničkih instrumenata izdanih u kontekstu zahtjeva za interni TLAC.
U članku 92.b CRR-a utvrđuje se zahtjev za interni TLAC za značajna društva kćeri GSV institucija izvan EU-a koja nisu sanacijski subjekti.
Taj se zahtjev može ispuniti regulatornim kapitalom i instrumentima prihvatljivih obveza, kako je navedeno u članku 92.b stavku 2. 3.4.
Detaljne izmjene Prijedloga uredbe Europskog parlamenta i Vijeća o izmjeni Uredbe (EU) br.
575/2013 i Direktive (EU) 2014/59 u pogledu bonitetnog tretmana grupa GSV institucija sa sanacijskom strategijom s višestrukim točkama pristupanja.
3.4.1.
Izračun na konsolidiranoj osnovi za GSV institucije s nekoliko sanacijskih subjekata (članak 12.a) 3.4.1.1.
EGSO naglašava da bi banke s višestrukim točkama pristupanja trebale moći koristiti prilagodbe dogovorene u sažetom izvješću o TLAC-u.
Ove su prilagodbe osmišljene kako bi se osigurao ekvivalentan tretman modela sanacije s jedinstvenom točkom pristupanja i s višestrukim točkama pristupanja.
Te su prilagodbe uključene u članak 12.a i članak 72. e stavak 4.
CRR-a II, ali ta dva članka ne uključuju treće zemlje.
Članak 12.a, kako je izrađen, posebice ukazuje na to da su prilagodbe koje proizlaze iz razlika u rizikom ponderiranoj imovini ograničene na subjekte sa sjedištem u EU-u, s obzirom na to da se koncept sanacijskog subjekta odnosi samo na društva kćeri sa sjedištem u EU-u.
Važno je proširiti područje primjene kako bi se uključila sva druga društva kćeri koje grupa može imati u bilo kojoj drugoj zemlji.
3.4.1.2.
EGSO smatra da taj cilj nije postignut nedavnim prijedlogom Komisije jer usporedba između hipotetičke jedinstvene točke pristupanja (SPE) i zbroja rizikom ponderirane imovine svakog sanacijskog subjekta ne uključuje društva kćeri u trećim zemljama zbog činjenice da se usporedba odnosi na članke 45.d i 45.h BRRD-a, a BRRD ne uključuje društva kćeri u trećim zemljama ni razlike među rizikom ponderiranom imovinom koje proizlaze iz različitih kriterija izračuna između trećih zemalja i država članica.
Uključuje samo razlike među državama članicama.
3.4.1.3.
Što se tiče potrebe za sporazumom za ovu prilagodbu, EGSO smatra da, iako postoji posebna procedura za sporazum o zahtjevu za regulatorni kapital i prihvatljive obveze u članku 45.h točkama 4. do 6.
BRRD-a II, taj bi postupak bio primjenjiv samo u slučaju različitih sanacijskih tijela unutar EU-a i u skladu sa zajedničkom uredbom.
Jedan primjer koji objašnjava zašto postupak nije valjan za treće zemlje jest da se EBA uključuje u slučajevima kada se ne postigne dogovor sanacijskih tijela.
3.4.1.4.
EGSO predlaže da u slučajevima kada se prilagodbe pojave u društvu kćeri u trećoj zemlji, europsko sanacijsko tijelo matičnog društva bude tijelo koje, uzimajući u obzir neobvezujuće mišljenje sanacijskog tijela navedene treće zemlje, ima mogućnost primijeniti prilagodbu a da nije potrebno postići sporazum s tijelom treće zemlje.
3.4.2.
Odbici od stavki prihvatljivih obveza (članak 72.e) 3.4.2.1.
EGSO naglašava da članak 72.e uključuje razdoblje važenja stečenih prava do 31. prosinca 2024.
(krajnji rok za provedbu TLAC-a u trećim zemljama).
Tijekom tog prijelaznog razdoblja banke s višestrukim točkama pristupanja moći će prilagoditi odbitak od udjela u podružnicama u trećim zemljama bez ekvivalentnog zahtjeva sanacije, izračunavajući višak na temelju ukupnog kapitalnog zahtjeva koji se primjenjuje u trećoj zemlji.
U protivnom bi došlo do neželjenih posljedica jer će se potreba za izdavanjem prihvatljivih obveza povećati zbog nemogućnosti prilagođavanja tog udjela u društvu kćeri u trećoj zemlji, a od 2025.
nadalje, uz uspostavljeni sanacijski režim, zahtjev matične institucije će se smanjiti zbog nižeg prilagođenog odbitka za te udjele trećih zemalja i više neće biti potrebe za izdavanjem prihvatljivih obveza.
Bruxelles, 9. prosinca 2021.
Predsjednica Europskog gospodarskog i socijalnog odbora Christa SCHWENG